**Tájékoztató közösségi munkavégzés lehetőségéről**

A nemzeti köznevelésről szóló 2011.évi CXC. törvény, illetve a 20/2012. (VIII.31.) EMMI rendelet az érettségi bizonyítvány kiadásának feltételéül szabja meg az igazolt közösségi munka végzését, ötven órában.

A PTE Klinikai Központ lehetővé kívánja tenni gyakorló iskoláiban tanuló diákjainak és a PTE KK szervezeti egységeiben dolgozó munkavállalói gyermekeinek számára a fenti lehetőséget.

Közösségi szolgálati végzésére irányuló szándékát a tanuló az osztályfőnökénél/koordinátoránál kezdeményezheti. A képző iskola (Babits és Deák Gimnázium) veszi fel a kapcsolatot a PTE KK Ápolásigazgatással.

* Orvosi igazolást az iskolaorvosnak kell kiállítani a gyakorlatot megelőzően maximum 1 héttel.
* Védőruhát és ennek mosatását a fogadó intézmény biztosítja.
* Szállási, utazási, étkezési költséget nem tudunk biztosítani a tanulóknak.

**A tanulók feladatai:** Az önálló tevékenység nem lehet szakfeladat. Elsősorban a betegkísérésre, beszélgetésre, felolvasásra, betegkörnyezet rendezésére korlátozódhatnak.

A Közösségi Szolgálat megkezdésének feltétele egy 5 órás felkészítő foglalkozás teljesítése, valamint 5 óra záró foglalkozás.

A felkészítő foglalkozást félévenként egyszer, adott félév kezdéséhez igazodva hirdetjük meg. **Jelentkezés:** adott félév első két hetében.

 A határidőn túli jelentkezést csak a következő félév vonatkozásában tudjuk figyelembe venni.

**A közösségi szolgálat teljesítését az alábbi területeken végezhetik:**

* PTE KK I.sz. Belgyógyászati Klinika
* PTE KK II. sz. Belgyógyászati Klinika
* PTE KK Szívgyógyászati Klinika
* PTE KK Mozgásszervi Sebészeti Intézet, Ortopédiai Klinika

**Elérhetőségünk:**

PTE KK Ápolásigazgatás

7623 Pécs, Rákóczi út 2

Tel: 72/533-194

apolasvezetes@pte.hu